
Maatietopalvelu
Kyselyvastaus
Asiakirjan tunnus: KT1388
Päivämäärä: 16.7.2026
Julkisuus: Julkinen 

Etiopia / Erityisesti tigraylaisten liikkumisvapauden rajoitukset etenkin Addis Abebaan
Ethiopia / Restrictions on the freedom of movement, in particular concerning Tigrayans, especially to Addis Ababa

Kysymykset
1. Kohdistuuko Etiopian kansalaisiin, erityisesti eri etnisiin ryhmiin, ml. tigraylaisiin, liikkumisvapauden rajoituksia maan sisällä, erityisesti pääkaupunki Addis Abebaan?
Questions
1. Are Ethiopian citizens, particularly members of various ethnic groups, including the Tigrayans, subject to restrictions on their freedom of movement within the country, especially to the capital, Addis Ababa? 

[bookmark: _Hlk129259295]Kohdistuuko Etiopian kansalaisiin, erityisesti eri etnisiin ryhmiin, ml. tigraylaisiin, liikkumisvapauden rajoituksia maan sisällä, erityisesti pääkaupunki Addis Abebaan?
Tietoa aiemmasta lähdeaineistosta
Liikkumisvapautta ja asettumista Addis Abebaan on käsitelty aiemmin Maahanmuuttoviraston maatietopalvelun 12.7.2024 julkaisemassa kyselyvastauksessa Etiopia / Sisäinen pako Addis Abebaan; liikkumisvapaus, maan sisäinen siirtyminen, Addis Abeban turvallisuus- ja sosioekonominen tilanne, IDP-väestön tilanne, etnisyys ja uskonto.[footnoteRef:1]  [1:  Maahanmuuttovirasto / maatietopalvelu 12.7.2024. Saatavilla Tellus-maatietokannassa.] 

Erityisesti tigraylaisten mahdollisuutta siirtyä maan sisällä ja heidän asemaansa Addis Abebassa, on käsitelty maatietopalvelun 15.10.2025 julkaisemassa kyselyvastauksessa Etiopia / Tigre-kansan tilanne (päivitys).[footnoteRef:2] Kyseisessä vastauksessa käytetään lähteenä mm. Iso-Britannian viranomaisten 12/2024 julkaisemaa tiedonhankintamatkaraporttia, joka käsittelee mm. tigraylaisten liikkumista ja asettumista Addis Abebaan.[footnoteRef:3]  [2:  Maahanmuuttovirasto / maatietopalvelu 15.10.2025. Saatavilla Tellus-maatietokannassa.]  [3:  UK Home Office 12/2024. ] 

Amharoiden siirtymistä ja asemaa Addis Abebassa on käsitelty maatietopalvelun 1.9.2025 julkaisemassa kyselyvastauksessa Etiopia / Amharan osavaltion turvallisuustilanne, etnisten amharoiden asema Etiopiassa, viranomaissuojelu.[footnoteRef:4] [4:  Maahanmuuttovirasto / maatietopalvelu 1.9.2025. Saatavilla Tellus-maatietokannassa.] 

Asiakirjat Addis Abebassa asumiseksi
Addis Abebassa tarvittavia asiakirjoja on käsitelty aiemmissa lähteissä. 
Lisäksi asiakirjoja on käsitelty Norjan maatietopalvelu Landinfon tammikuussa 2026 julkaisemassa raportissa Etiopia: Addis Ababa City Resident ID Card ved (re)etablering i hovedstaden.[footnoteRef:5] Uutena, keskeisenä lähteenä raportissa ovat Addis Abeban siviilirekisteröinti- ja asukaspalveluviraston CRRSA:n[footnoteRef:6] ja anonyyminä esiintyvän asiantuntijan haastattelut, jotka toteutettiin Addis Abebassa marraskuussa 2025. Landinfon käsitys CRRSA:n kanssa tehdyn haastattelun perusteella on, että turvallisuusselvitys (clearance letter, release letter, exit letter) (kotialueelta) vaaditaan asuinpaikan rekisteröintiin Addis Abebassa, ja että tapauksissa, joissa turvallisuusselvitystä ei perustelluista syistä (esim. konfliktitilanne kotialueella) voida esittää, vaaditaan vaihtoehtoista, hyväksyttyä asiakirjaa. CRRSA:n mukaan hakijaa haastatellaan mm. sen selvittämiseksi, onko hän Etiopian kansalainen. CRRSA:ssa selvityksen käsittelyaika on kolme kuukautta, jotta se ehtii suorittamaan tarvittavat henkilöllisyys- ja turvallisuustarkastukset, joista jälkimmäisen sisältöä CRRSA ei kertonut tarkemmin.[footnoteRef:7] [5:  Landinfo 29.1.2026. ]  [6:  Addis Abeba Civil Registration and Residency Service Agency.]  [7:  Landinfo 29.1.2026, s. 2–4.] 

Landinfon haastatteleman asiantuntijan mukaan väärennettyjen turvallisuusselvitysten ostaminen on yleistä. Lisäksi asiantuntija arvioi, että 30–40 % Addis Abebassa asuvista ei ole rekisteröitynyt sinne viralliseksi asukkaaksi. Myös CRRSA:n edustajan mukaan monet eivät pysty todistamaan asuinpaikkaansa Addis Abebassa asunnonomistajan läsnä ollessa eivätkä siten voi saada Addis Abeban asukaskorttia. Näitä henkilöitä kehotetaan hakemaan fayda-korttia, jonka saamiseksi hakijalta ei vaadita asuinpaikkaa koskevia asiakirjoja, vaan fayda-kortti rekisteröi ainoastaan hakijan ilmoittaman väliaikaisen osoitteen. Addis Abeban asukaskorttia ei tarvita tunnistautumiseen henkilöiltä, jotka oleskelevat Addis Abebassa, eikä se ole myöskään välttämätön edellytys peruspalvelujen saamiseksi. CRRSA:n mukaan fayda-kortti riittää tällaisten palvelujen saamiseksi, mutta Addis Abeban asukaskortti antaa kuitenkin joitakin hallinnollisia ja taloudellisia oikeuksia, joita fayda-järjestelmä ei tarjoa, mm. oikeuden saada toimilupia liiketoiminnan aloittamiseen. Landinfon arvion mukaan henkilöt, joilla ei ole asuinpaikkarekisteröintiä, ovat haavoittuvammassa asemassa kuin asukkaaksi rekisteröityneet. Rekisteröimättömien henkilöiden oikeusturva on heikompi esimerkiksi kiinteistöriitojen, vuokrasopimuskiistojen, liiketoiminnan perustamismahdollisuuksien ja vastaavien suhteen. CRRSA ilmoitti Landinfolle ”arvioivansa hakijoiden tarpeita” saada Addis Abeban asukaskortti, mutta ei selventänyt, miksi se noudattaa rajoittavaa käytäntöä. Landinfon arvion mukaan viranomaiset käyttävät asukaskorttien myöntämiskäytäntöä hallintakeinona rajoittaakseen kaupunkiin kohdistuvaa väestöpainetta etenkin sellaisten henkilöiden osalta, jolla ei ole vakituista dokumentoitua asuinpaikkaa tai työtä.[footnoteRef:8] [8:  Landinfo 29.1.2026, s. 4–5.] 

Belgian maahanmuuttoviranomaiset (CGRA / CEDOCA ) julkaisivat marraskuussa 2025 raportin tigraylaisten tilanteesta Addis Abebassa. Raporttiin syyskuussa 2025 haastatellun, etiopialaisessa ihmisoikeusjärjestössä työskentelevän lakimiehen mukaan tigraylaisten ei ole helppo saada päteviä asiakirjoja pääkaupungissa ilman voimassa olevia henkilöllisyysasiakirjoja. Henkilökortin hankkiminen kotialueelta on hankalaa byrokratian ja lahjusvaatimusten vuoksi.[footnoteRef:9]  [9:  CGRA / CEDOCA 21.11.2025, s. 12–13.] 

Yleistä liikkumisesta Etiopiassa
Etiopian perustuslain (1995) 32 artiklassa taataan kaikille etiopialaisille oikeus vapaaseen liikkumiseen Etiopian sisällä sekä vapauden valita asuinpaikkansa sekä lähteä maasta milloin tahansa ja palata maahan:
 “Article 32. Freedom of Movement
1. Any Ethiopian or foreign national lawfully in Ethiopia has, within the national territory, the right to liberty of movement and freedom to choose his residence, as well as the freedom to leave the country at any time he wishes to.
2. Any Ethiopian national has the right to return to country.”[footnoteRef:10] [10:  Ethiopia 1995.] 

Käytettävissä olevassa ajassa ei käytettävissä olevista englanninkielisistä lähteistä löytynyt sellaista tietoa, että perustuslakiin olisi tehty myöhemmin liikkumisvapauteen liittyviä muutoksia. 
Freedom House -järjestön vuonna 2025 julkaisemassa (tarkasteluvuosi 2024)[footnoteRef:11] Freedom in the World 2025 – Ethiopia -päivityksessä todetaan, että vaikka perustuslaissa taataan liikkumisvapaus, paikalliset konfliktit haittaavat ihmisten mahdollisuuksia liikkua vapaasti, etenkin Oromiassa ja Amharassa. Suurin osa etiopialaisista tuntee olonsa turvallisemmaksi kotiseudullaan kuin muualla. Poikkeustilat antavat viranomaisille valtuudet rajoittaa liikkumista ja määrätä ulkonaliikkumiskieltoja.[footnoteRef:12]  [11:  Freedom House ei ole resurssien puutteen vuoksi julkaissut vielä uudempaa päivitystä. Ks. https://freedomhouse.org/country/ethiopia/freedom-world/2026 ]  [12:  Freedom House 2025.] 

Tanskan maatietopalvelu DIS:n 10/2024 julkaisemaa, Amharan, Oromian ja Tigrayn turvallisuustilannetta käsittelevää raporttia varten 5/2024 haastatellun, anonyyminä pysyttelevän tutkimuslaitoksen edustajan mukaan lunnaiden saamiseksi tehdyt sieppaukset ovat lisääntyneet. Siksi matkustaminen Addis Abeban ulkopuolelle on vähentynyt merkittävästi. Maantieliikenteen huomattavan vähenemisen seurauksena Ethiopian Airlines oli ilmoittanut hiljattain kaksinkertaistavansa kotimaanlentojen määrän. Ne, joilla on siihen varaa, välttävät kaikkea maanteitse matkustamista pelon vuoksi.[footnoteRef:13] [13:  DIS 10/2024, s. 93.] 

Etiopian ihmisoikeuskomissio EHRC julkaisi lokakuussa 2025 tiedotteen, jossa vaadittiin välittömiä toimia ihmisten täysimääräisen liikkumisvapauden varmistamiseksi. EHRC oli suorittanut ihmisoikeuksien valvontaa Amharan, Benishangul-Gumuzin, Gambellan ja Oromian osavaltioiden konflikti- ja ei-konfliktialueilla viiden kuukauden ajalta vuonna 2025 (Etiopian kalenterin 4/2017–9/2018 välisellä ajalla). Tiedotteessa mainitaan liikkumisen estymisten syiksi ulkonaliikkumiskiellot, tarkastuspisteet, tiesulut, hyökkäykset ja sieppaukset. Sekä valtiolliset että ei-valtiolliset ryhmät vaikeuttavat liikkumista, ja tiedotteessa raportoidaan yksittäisistä, liikkumista estäneistä tapahtumista eri puolilla em. alueita.[footnoteRef:14]  [14:  EHRC 11.10.2025. Ks. myös APA News 12.10.2025 ja Addis Standard 11.10.2025, jotka uutisoivat raportista englanniksi.] 

Toukokuussa 2026 Amharan ja Oromian kapinallisryhmät ilmoittivat matka- ja liikkumisrajoituksista eri puolilla Amharaa ja Oromiaa muutaman päivän ajalle touko-kesäkuun vaihteessa. Taustalla olivat 1.6.2026 järjestetyt Etiopian vaalit.[footnoteRef:15] Tigrayn alueella yleisvaaleja ei lopulta edes järjestetty.[footnoteRef:16] [15:  Crisis Group 5/2026; ACLED / Birru 10.6.2026.]  [16:  CSIS / Stanley 18.6.2026.] 

Etiopian pääministeri Abiy Ahmed myönsi heinäkuussa 2026, että maan turvallisuustilanne on saavuttanut pisteen, jossa ihmiset eivät voi liikkua vapaasti maateitse. Militiat sieppaavat Amharan osavaltion Gojjamin ja Addis Abeban välillä liikkuvia, ja ne ovat toistuvasti asettaneet liikkumisrajoituksia, jotka kestävät tyypillisesti muutamasta päivästä viikkoon. Pääministeri piti puheensa Gojjamissa, jossa avattiin uusi lentokenttä. Kenttä on Ethiopian Airlines -yhtiön käyttämä 25. kotimaan lentokenttä.[footnoteRef:17] [17:  Borkena 13.7.2026.] 

YK:n humanitaarisen avun koordinointitoimisto OCHA:n kartassa (11/2025) on kuvattu avustuskuljetusten liikkumisrajoituksia eri puolilla maata. Amharan osavaltio on lähes kokonaan aluetta, johon on vain osittainen tai hyvin vaikea saavutettavuus. Lähes kaikissa muissa osavaltioissa liikkumismahdollisuudet vaihtelevat alueittain.[footnoteRef:18]  [18:  OCHA 10.11.2025.] 

Tigraylaisten liikkuminen alueen sisällä ja Addis Abebaan
Kuten edellä on todettu, Belgian maahanmuuttoviranomaiset (CGRA / CEDOCA ) julkaisivat marraskuussa 2025 raportin tigraylaisten tilanteesta Addis Abebassa.[footnoteRef:19] Lisäksi, kuten edellä on kerrottu, erityisesti tigraylaisten mahdollisuutta siirtyä maan sisällä ja heidän asemaansa Addis Abebassa, on käsitelty maatietopalvelun 15.10.2025 julkaisemassa kyselyvastauksessa.[footnoteRef:20] Kyseisessä vastauksessa käytetään lähteenä mm. Iso-Britannian viranomaisten 12/2024 julkaisemaa tiedonhankintamatkaraporttia, joka käsittelee mm. tigraylaisten liikkumista ja asettumista Addis Abebaan.[footnoteRef:21]  [19:  CEDOCA / CGRA 21.11.2025. ]  [20:  Maahanmuuttovirasto / maatietopalvelu 15.10.2025. Saatavilla Tellus-maatietokannassa.]  [21:  UK Home Office 12/2024. ] 

Tanskan maatietopalvelu DIS:in raporttiin (10/2024) toukokuussa 2024 haastatellun, ihmisoikeuksia puolustavan EHRDC:n[footnoteRef:22] edustajan mukaan tulitauon solmimisen jälkeen jopa korkean profiilin TPFL[footnoteRef:23]-viranomaiset ovat voineet matkustaa vapaasti, mutta heihin kohdistunut valvonta ei ole päättynyt. Raportin mukaan etenkin lentokentillä harjoitetaan tiukkaa turvallisuusvalvontaa sellaisia henkilöitä kohtaan, jotka ovat matkustaneet Tigrayhin tai sieltä pois. Henkilöasiakirjojen lisäksi tarkistetaan henkilöiden taustatietoja ja asemaa. Lisäksi viranomaisilla on pääsy matkustajaluetteloon. Viranomaiset eivät välttämättä rajoita henkilöiden matkustamista Tigrayhin tai sieltä pois, mutta viranomaiset seuraavat henkilöä etäältä ja valvovat matkan tarkoitusta ja sitä, keitä matkustaja tapaa. Viranomaiset tarkastavat pääasiassa tunnettuja TPLF:n jäseniä ja aktivisteja (Addis Abebassa sijaitsevalla) Bolen lentokentällä. Valvonnan taso riippuu poliittisten jännitteiden tilanteesta.[footnoteRef:24]  [22:  Ethiopian Human Rights Defenders Center.]  [23:  Tigray People’s Liberation Front.]  [24:  DIS 10/2024, s. 86–87.] 

TPLF:n, joka on Tigrayn alueen suurin poliittinen puolue, aluevaltuusto[footnoteRef:25] antoi kesäkuun 2026 alussa turvallisuus- ja mobilisointijulistuksen, jonka tarkoituksena on myöntää heille laajat valtuudet pakottaa ihmiset asepalvelukseen. HRW:n mukaan asevelvollisuuskampanja muistuttaa Eritrean kansalaispalvelujärjestelmää.[footnoteRef:26] Oppositiopuolueet ovat kritisoineet julistusta mm. liikkumisvapauden rajoittamisen vuoksi.[footnoteRef:27]  [25:  5.5.2026 TPLF syrjäytti liittovaltion hallituksen tukeman aluejohtajan Tadesse Wereden ja korvasi hänen hallintonsa uudella aluevaltuustolla. Aluevaltuustoa johtaa TPLF:n puheenjohtaja Debretsion Gebremichael, joka oli alueen johtaja vuosina 2020–2022 käydyn sodan aikana Tigrayn ja liittohallituksen välillä (Crisis Group / Taylor 15.5.2026.)]  [26:  HRW 23.6.2026.]  [27:  The Reporter Magazine / Nigussie 21.6.2026.] 

Ethiopian Observer uutisoi helmikuussa 2026, että monet nuoret pakenevat Tigraysta Addis Abebaan pelätessään Tigrayn viranomaisten harjoittamaa pakkorekrytointia[footnoteRef:28]. Lisäksi jännitteet Etiopian ja Eritrean välillä aiheuttavat nuorissa epävarmuutta. Lentäminen on ensisijainen vaihtoehto varakkaammille henkilöille, mutta useimmat lähtevät 1–2 päivää kestävälle bussimatkalle Afarin alueen läpi. Jotkut matkustavat Semeraan ja sieltä lentokoneella eteenpäin. Bussimatkojen hinnat viisin- jopa kymmenkertaistuneet. Artikkelin mukaan jyrkkä nousu tarkoittaa, että ne, jotka pääsevät pääkaupunkiin, ovat usein suhteellisen varakkaita.[footnoteRef:29] Paikallisten asukkaiden mukaan TPLF on alkanut värväämään alle 50-vuotiaita asepalvelukseen, ja nuorten muuttoliike perustuu johtopäätökseen, että sota olisi alkamassa. Paikallisen toimittajan mukaan ihmisiä lähtee Tigraysta suuria määriä, ja lento- ja bussikuljetukset ovat ruuhkautuneet.[footnoteRef:30]  [28:  HRW raportoi, että nykyisiä Tigrayn alueen pakkorekrytointeja on tapahtunut ainakin huhtikuusta 2026 lähtien (HRW 6.7.2026.)]  [29:  Ethiopian Observer 21.2.2026.]  [30:  Ethiopia Insider 20.2.2026.] 

Ethiopian Airlines, joka operoi Etiopian kaikilla sisäisillä lentoreiteillä, ilmoitti tammikuun 2026 lopulla kaikkien matkustajalentojen perumisesta Addis Abeban ja Tigrayn alueen kaupunkien välillä. BBC:n artikkelin mukaan peruutukset johtuivat konfliktin uudelleen alkamisen pelosta, mutta lentoyhtiö tai Etiopian hallitus ei kommentoinut perumisten syitä.[footnoteRef:31] Helmikuun 2026 alussa yhtiö aloitti kuitenkin lennot uudelleen.[footnoteRef:32] [31:  BBC / Teferi 29.1.2026.]  [32:  Reuters 3.2.2026.] 

Human Rights Watch raportoi huhtikuussa 2026 tigraylaisten liikkumisvapauden rajoituksista ja henkilökorttien epäämisistä kiistellyllä läntisen Tigrayn (Western Tigray Zone) alueella vuosien 2020–2022 konfliktin jälkeen. Tigraylaiset, jotka ovat halunneet liikkua kotikaupunkinsa ulkopuolella, ovat joutuneet hankkimaan ensin virallisen luvan kaupunginosatoimistosta (”tabia”). Väliaikainen kulkulupa on antanut heille mahdollisuuden liikkua piirikunnassa (wereda), ja se on ollut yleensä voimassa muutaman päivän ajan. Liikkumisrajoituksia on voimassa edelleen vuonna 2026. Paikallisen haastatellun henkilön mukaan etnisiin amharoihin ja welkaiteihin ei kohdistu vastaavia liikkumisrajoituksia ko. alueella.[footnoteRef:33]  [33:  HRW 22.4.2026.] 

Joihinkin tigraylaisiin on kohdistunut pidätyksiä Addis Abebassa.[footnoteRef:34] Kuten edellä on todettu,  tigraylaisten asemaa Addis Abebassa on käsitelty maatietopalvelun 15.10.2025 julkaisemassa kyselyvastauksessa.[footnoteRef:35] [34:  Addis Standard / Tsgabu 30.6.2025; Borkena 30.6.2025; Human Rights First 30.6.2025.]  [35:  Maahanmuuttovirasto / maatietopalvelu 15.10.2025. Saatavilla Tellus-maatietokannassa.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

